**არასამეწარმეო (არაკომერციული) იურიდიული პირის**

**საქართველოს რაგბის კავშირის გამგეობის**

**2020 წლის 27 იანვრის გადაწყვეტილება**

**სხდომის ოქმი**

 2020 წლის 27 იანვარს საქართველოს რაგბის კავშირის (რეგისტრაციის ნომერი, თარიღი: 00015/12/0013; 25/01/1999 წ. საიდენტიფიკაციო №204874911) (შემდგომში, სრკ) ცენტრალურ ოფისში, მდებარე მისამართზე ქ. თბილისი, ჭაბუა ამირეჯიბის 6, გაიმართა სრკ-ს გამგეობის სხდომა (შემდგომში, სხდომა).

 სხდომას ესწრებოდა გამგეობის 15 წევრიდან 10 წევრი. სრკ-ს წესდების შესაბამისად, სხდომა გამოცხადდა გადაწყვეტილებაუნარიანად.

**სხდომაზე დამსწრე გამგეობის წევრები:**

**1) გოჩა სვანიძე** (დაბადებული 30.03.1963 წ. რეგისტრირებული საცხოვრებელი ადგილი: ქ. თბილისი, გერგეთის შესახვევი №3, ბლოკი „ბ“მ ბინა №7,  პირადი №01006005613);

**2) ალექსანდრე ხვედელიძე** (დაბადებული 21.10.1965 წ. რეგისტრირებული საცხოვრებელი ადგილი: ქ. თბილისი, ბ. ხმელნიცკის ქუჩა №147, ბინა №36,პირადი №01014002287);

**3) გიორგი ღლონტი**  (დაბადებული 08.08.1958  წ.  რეგისტრირებული საცხოვრებელი ადგილი: ქ. თბილისი, ად. მიცკევიჩის ქუჩა №18, ბინა №9,პირადი №01024026522);

 **4) გოჩა მაჭავარიანი** (დაბადებული 03.01.1964  წ.  რეგისტრირებული საცხოვრებელი ადგილი: ქ. თბილისი, ს. ჭიაურელის ქუჩა №9, ბინა №9,პირადი №01026000757);

 **5) ზურაბ ზოიძე** (დაბადებული 27.11.1969 წ. პირადი №01008006812,  რეგისტრირებული საცხოვრებელი ადგილი:  ქ. თბილისი, გ. მუხაძის ქუჩა №26);

 **6) გიორგი გორგასლიძე**(დაბადებული 01.12.1962 წ.  პირადი №01007002890, რეგისტრირებული საცხოვრებელი ადგილი: ქ. თბილისი, გ. ქუჩიშვილის ქუჩა №18, ბინა №23);

**7) გაიოზ მონიავა** (დაბადებული 04.03.1958  წ.  რეგისტრირებული საცხოვრებელი ადგილი: ქ. თბილისი, პ. ქავთარაძის ქუჩა №25, კორპუსი №4, ბინა №41,პირადი №01009006606);

**8) სერგო რამიშვილი** (დაბადებული 07.03.1950 წ.  რეგისტრირებული საცხოვრებელი ადგილი: ქ. თბილისი, ვ. სარაჯიშვილის ქუჩა №50,პირადი №01017021528);

**9) დიმიტრი კალანდაძე** (დაბადებული 28.01.1969 წ.  რეგისტრირებული საცხოვრებელი ადგილი: ქ. თბილისი, ატენის ქუჩა №4, ბინა №7-8,პირადი №01008010505);

**10) გიორგი კობახიძე** (დაბადებული 23.11.1953 წ. ,პირადი №01011021299).

სხდომის თავმჯდომარე: დიმიტრი კალანდაძე.

სხდომის მდივანი: ხატია შელია.

**სხდომამ განიხილა დღის წესრიგში შევამალი შემდეგი საკითხები:**

1. **საქართველოს რაგბის კავშირის პრეზიდენტობის კანდიდატების, ირაკლი აბუსერიძის და ლაშა ხურციძის 27.01.2020 წლის განცხადებების განხილვა 2020 წლის 30 იანვარს დანიშნული საერთო კრების (ყრილობა) გადადების თაობაზე.**
2. **პრეზიდენტობის კანდიდატი, ლაშა ხურციძის 27.01.2020 წლის განცხადების განხილვა საერთო კრების ხმის დამთვლელ კომისიაში წარმომადგენლის წარდგენის თაობაზე.**
3. **ა(ა)იპ კლუბი „ლოკომოტივი 2008“-ს 27.01.2020 წლის განცხადების განხილვა კლუბი „ჯიქი“-ს მიმართ სანქციის გამოყენების თაობაზე.**
4. **ვანის მუნიციპალიტეტის არასამეწარმეო (არაკომერციული) იურიდიული პირი სარაგბო კლუბი აიეტი-ს 17.01.2020 წლის განცხადების განხილვა (ინფორმაციისა და დოკუმენტაციის გამოთხოვის შესახებ).**
5. **ა(ა)იპ რაგბის კლუბი „ლოკომოტივი 2008“-ს 17.01.2020 წლის განცხადების განხილვა (ხმათა რაოდენობის გაზრდის შესახებ).**
6. **ა(ა)იპ რაგბის კლუბი „ლოკომოტივი 2008“-ს 20.01.2020 წლის და რაგბის კლუბი „ხულიგანა“-ს 10.01.2020 წლის განცხადებების განხილვა (გაერთიანების შედეგად გადანაწილებული ხმის უფლების გადაცემის გაუქმების და საერთო კრებაზე ხმათა სხვაგვარად გადანაწილების შესახებ).**
7. **ა(ა)იპ რაგბის კლუბი „ლოკომოტივი 2008“-ს 20.01.2020 წლის განცხადების განხილვა (საერთო კრებაზე ესპუართა ლიგის გუნდების ყველა ხმის გაუქმების თაობაზე).**
8. **ა(ა)იპ რაგბის კლუბი „ლოკომოტივი 2008“-ს 20.01.2020 წლის განცხადების განხილვა (საერთო კრებაზე დამატებითი ერთი ხმის მინიჭების თაობაზე ქალთა გუნდის ტურნირებში მონაწილეობის გამო).**
9. **ა(ა)იპ რაგბის კლუბი „ზუგდიდი“-ს 20.01.2020 წლის განცხადების განხილვა (საერთო კრებაზე დამატებითი ერთი ხმის მინიჭების თაობაზე ქალთა გუნდის ტურნირებში მონაწილეობის გამო).**
10. **ა(ა)იპ რაგბის კლუბი „ლოკომოტივი 2008“-ს 20.01.2020 წლის განცხადების განხილვა (კლუბები - წიქარა, ზესტაფონი და ავჭალას ხმების გაუქმების შესახებ).**

**სხდომამ გადაწყვიტა:**

1. **დღის წესრიგში შემავალ პირველ საკითხთან დაკავშირებით,** რომელიც შეეხებოდა საქართველოს რაგბის კავშირის პრეზიდენტობის კანდიდატების, ირაკლი აბუსერიძის და ლაშა ხურციძის 27.01.2020 წლის განცხადებების განხილვას 2020 წლის 30 იანვარს დანიშნული საერთო კრების (ყრილობა) გადადების თაობაზე, გამგეობა გაეცნო წარმოდგენილ განცხადებებს, რომლებშიც პრეზიდენტობის კანდიდატები ითხოვდნენ მიმდინარე წლის 30 იანვარს დანიშნული საერთო კრების, რომლის დღის წესრიგის ერთ-ერთ საკითხს წარმოადგენს კავშირის პრეზიდენტის არჩევნები, გადატანას წესდებით დაშვებული მაქსიმალური ვადით. კერძოდ, ი.აბუსერიძის განცხადებაში მითითებული არგუმენტები უკავშირდებოდა (ა) საარჩევნო კამპანიისათვის, განმცხადებლის აზრით, არასაკმარის დროს, რომლის განმავლობაშიც ყველა კანდიდატი შეძლებდა თანაბრად წარემართა წინასაარჩევნო კამპანია და (ბ) საქართველოს ეროვნული ნაკრების მოახლოვებულ მატჩს რუმინეთის ეროვნულ ნაკრებთან, რომელიც მიმდინარე წლის 1 თებერვალს გაიმართება „რაგბი ევროპა 2020“-ს ფარგლებში, 9 და 22 თებერვალს კი ჩატარდება მატჩები ესპანეთთან და ბელგიასთან, ხოლო მოახლოვებული არჩევნები, განმცხადებლის აზრით, შექმნის დაძაბულ ფონს და ხელს შეუშლის ნაკრების სამწვრთნელ პროცესს. მეორე კანდიდატის, ლაშა ხურციძის წინადადება არჩევნების გადატანის თაობაზე კი უკავშირდებოდა მის მიერ გამოთხოვილი ინფორმაციის (საფესტივალო ასაკის გუნდების 2019 წლის თამაშების ოქმები, მასში მონაწილე გუნდების სრული სია და აღნიშნულ გუნდებში მოთამაშე პირთა სრული სია) მიუღებლობას, რაც განმცხადებლის აზრით მისთვის შეუძლებელს ხდის ჰქონდეს სარწმუნო ინფორმაცია ნამდვილ წევრთა პრემიალური ხმების ფორმირების თაობაზე. გამგეობამ იმსჯელა ორივე საპრეზიდენტო კანდიდატის განცხადებაზე და მათ მოტივებზე და მიიღო შემდეგი გადაწყვეტილება:

**ა/ დაკმაყოფილდეს საპრეზიდენტო კანდიდატების, ირაკლი აბუსერიძის და ლაშა ხურციძის განცხადებები 2020 წლის 30 იანვრის მორიგი საერთო კრების (ყრილობა) გადატანასთან დაკავშირებით.**

**ბ/ 2020 წლის მორიგი საერთო კრება (ყრილობა) იმავე დღის წესრიგით (გარკვეული ტექნიკური კორექტირებით), რეგლამენტით და სამდივნოთი (რაც დადგენილი იყო 30 იანვარს გასამართი კრებისათვის) გაიმართოს 2020 წლის 24 თებერვალს 13:00 საათზე თბილისში, თავისუფლების მოედანი #4, სასტუმრო ქორთიარდ მარიოტში.**

**გ/ 2020 წლის 24 თებერვლის საერთო კრების დღის წესრიგი ჩამოყალიბდეს შემდეგნაირად:**

1/ სრკ-ის გამგეობისა და პრეზიდენტის შემაჯამებელი ანგარიში;

2/ სრკ-ის პრეზიდენტობის კანდიდატთა საერთო კრებისათვის წარდგენა, კანდიდატთა გამოსვლები;

3/ სრკ-ის პრეზიდენტის არჩევა;

4/ წესდების ცვლილებების მიღება;

დ/ დაკორექტირდეს სრკ-ის ნამდვილ წევრთა სია და მათი ხმები წარმოდგენილი სახით (დანართი #1)

მოწოდებული ზეპირი ინფორმაციის საფუძველზე გადამოწმდა ა(ა)იპ რაგბის კლუბ ჩაქვის (ს/კ448393836) გუნდის „ბ“ ლიგაში მონაწილეობის საკითხი. გადამოწმების შედეგად გამოირკვა, რომ კლუბმა სეზონის დასაწყისში შემოიტანა „ბ“ ლიგოს გუნდის განაცხადი, თუმცა „ბ“ ლიგის გუნდს არ მიუღია მონაწილეობა საქართველოს ჩემპიონატის „ბ“ ლიგის გათამაშებაში. აღნიშნულიდან გამომდინარე ა(ა)იპ რაგბის კლუბი ჩაქვი ვერ აკმაყოფილებს სრკ-ს წესდებით ნამდვილი წევრისთვის გათვალისწინებულ მოთხოვნებს.

**ე/ დაევალოს კავშირის პრეზიდენტს უზრუნველყოს კავშირის ნამდვილი წევრებისათვის გასაცნობად საერთო კრებაზე მოწვევის გამოქვეყნება ნამდვილ წევრთა სიასთან ერთად.**

**ვ/ დაევალოს კავშირის პრეზიდენტს უზრუნველყოს პრეზიდენტობის კანდიდატის ლაშა ხურციძის მიერ მოთხოვნილი ინფორმაციის გაცნობა ასეთი ინფორმაციის/დოკუმენტაციის ობიექტურად არსებობის შემთხვევაში.**

1. **მეორე საკითხთან დაკავშირებით,** რომელიც შეეხებოდა პრეზიდენტობის კანდიდატი, ლაშა ხურციძის 27.01.2020 წლის განცხადების განხილვას საერთო კრების ხმის დამთვლელ კომისიაში წარმომადგენლის წარდგენის თაობაზე, გამგეობა გაეცნო წარმოდგენილ კანდიდატურას საერთო კრების ხმის დამთვლელი კომისიისათვის და ერთხმად გადაწყვიტა:

**ა/ დამტკიცდეს ლაშა ხურციძის მიერ წარმოდგენილი კანდიდატი გიგლა შენგელია (დაბადების თარიღი: 09.06.1990 წელი, პ/ნ: 01005010947, მისამართი: თბილისი, ზურაბ საკანდელიძის ქ. 14, ბინა 11, ტელეფონი: 577722288, ელ. ფოსტა:** **gigisheng1@gmail.com****) 24.02.2020 წლის საერთო კრებაზე საპრეზიდენო არჩევნებში ხმების დამთვლელი კომისიის წევრად.**

1. **მესამე საკითხთან დაკავშირებით,** რომელიც შეეხებოდა ა(ა)იპ კლუბი „ლოკომოტივი 2008“-ს 27.01.2020 წლის განცხადების განხილვას კლუბი „ჯიქი“-ს მიმართ სანქციის გამოყენების თაობაზე, გამგეობა გაეცნო განმცხადებლის მოთხოვნას. კერძოდ, განმცხადებელი ითხოვს კლუბი „ჯიქი“-ს მიმართ გამგეობამ გამოიყენოს სანქცია იმ მოტივით, რომ კლუბი „ჯიქი“-მ 18.01.2020 წელს კლუბ „ლოკომოტივი“-ს გადაურიცხა 37000 ლარი, ნაცვლად 66 230 ლარისა, რითაც, განმცხადებლის აზრით დაირღვა გამგეობის 18.12.2019 წლის გადაწყვეტილების დანაწესი. გამგეობამ გამოარკვია, რომ 2019 წლის 18 დეკემბრის გამგეობის სხდომაზე გამგეობამ განსახილველად მიიღო და დააკმაყოფილა კლუბი „ლოკომოტივი“-ს განცხადება კლუბი „ჯიქი“-ს მიმართ საკომპენსაციო თანხის გადაუხდელობასთან დაკავშირებით. კერძოდ, 18.12.2019 წლის გამგეობის გადაწყვეტილებაში არის შემდეგი ჩანაწერი: **„...გამგეობა გაეცნო კლუბი „ლოკომოტივი“-ს დირექტორის გ. ასათიანის განცხადებას, რომელშიც იგი უთითებდა, რომ კლუბ „ჯიქი“-სთან გაფორმებული საკომპენსაციო თანხის გადახდაზე შეთანხმების შესაბამისად, ჯიქებს 2019 წლის 20 აგვისტომდე უნდა გადაეხადა ლოკომოტივისათვის მორაგბეების (დაჩი კოპაძე და გიორგი არაბული) გადაყვანის საკომპენსაციო თანხა, ჯამში 37000 ლარი, რაც ამ დრომდე არ განუხორციელებია. კლუბი „ლოკომოტივი“-ს დირექტორის აზრით, საკომპენსაციო თანხის გადაუხდელობით დაირღვა სატრანსფერო დებულების მოთხოვნები, რის გამოც იგი ითხოვს შესაბამისი სანქციების გამოყენებას დამრღვევი კლუბის მიმართ. გამგეობამ იმსჯელა წარმოდგენილ მოთხოვნაზე და ერთხმად გადაწყვიტა:**
2. **დაკმაყოფილდეს რაგბის კლუბი „ლოკომოტივი“-ს დირექტორის განცხადება კლუბი „ჯიქი“-ს მიმართ სატრანსფერო დებულებით გათვალისწინებული სანქციის გამოყენების თაობაზე;**
3. **სატრანსფერო დებულების მე-12 მუხლის მე-3 პუნქტის „ა“ ქვეპუნქტის, მე-4 და მე-5 პუნქტების შესაბამისად, მიეცეს გაფრთხილება რაგბის კლუბს „ჯიქი“ 30 კალენდარული დღის ვადაში, რომლის ათვლაც დაიწყება ამ გადაწყვეტილების მიღების დღის მომდევნო დღიდან, კლუბი „ლოკომოტივი“-სათვის შეთანხმებული თანხის (მორაგბეების დ. კოპაძე და გ. არაბულის ტრანსფერის გამო) სრულად გადახდის შესახებ...“**

როგორც აღნიშნული გადაწყვეტილების ჩანაწერიდან ირკვევა, კლუბი „ლოკომოტივი“-ს მიერ წარმოდგენილი და გამგეობის მიერ გაზიარებული მოთხოვნის ოდენობა, რაც ასევე არ გაუპროტესტებია კლუბი „ჯიქი“-ს, გამგეობის მიერ დადგენილ გადახდის ერთთვიან ვადაში სრულად შესრულდა კლუბი „ჯიქი“-ს მიერ. გამომდინარე აქედან, გამგეობა ვერ გაიზიარებს კლუბი „ლოკომოტივი“-ს ახალ მოთხოვნას გაზრდილ ოდენობასთან დაკავშირებით, რადგან გამგეობისათვის უცნობია თუ რატომ შეიცვალა/გაიზარდა განმცხადებლის მოთხოვნა, კლუბი „ლოკომოტივი“-ს ახალ მოთხოვნას არ ახლავს კლუბი „ჯიქი“-ს პოზიცია გაზრდილი მოთხოვნის აღიარების თაობაზე. გამგეობის წინაშეც არ მომხდარა ამგვარი აღიარება. გამგეობა აქვე განმარტავს, რომ იგი მოქმედებს კავშირის ნორმატიული აქტების, მათ შორის სატრანსფერო დებულების შესაბამისად. თუკი კლუბებს შორის წარმოიშობა რაიმე სამართლებრივი ხასიათის დავა, მათ შორის ორ პირს შორის დადებული სახელშეკრულებო პრეტენზიებიდან გამომდინარე, რისი განხილვისა და გადაწყვეტის კომპეტენცია გამგეობას არ გააჩნია, ნებისმიერ მხარეს უფლება აქვს მიმართოს სასამართლოს ასეთი დავის გადასაწყვეტად.

1. **მეოთხე საკითხთან დაკავშირებით,** რომელიც შეეხებოდა ვანის მუნიციპალიტეტის არასამეწარმეო (არაკომერციული) იურიდიული პირი სარაგბო კლუბი აიეტი-ს 17.01.2020 წლის განცხადების განხილვას (ინფორმაციისა და დოკუმენტაციის გამოთხოვის შესახებ), რომლითაც განმცხადებელი ითხოვდა:

**1/ საფესტივალო ასაკის გუნდების 2019 წლის თამაშების ოქმებს, მასში მონაწილე გუნდების სრულ სიას და აღნიშნულ გუნდებში მოთამაშე პირთა სრულ სიას;**

**2/ 2020 წლის 9 იანვარს სრკ-ს გამგეობის სხდომაზე წარმოდგენილი სრკ-ს წესდებაში ცვლილებების პროექტს პირველად ვერსიას;**

**3/ სრკ-ს საპრეზიდენტო სამივე კანდიდატის მიერ ხმების თანაბარი რაოდენობის მიღების შემთხვევაში საკითხის დასარეგულირებლად მეორე ტურის პროცედურის გაწერა, რადგან განმცადებლის აზრით არჩევნების არცერთი მარეგულირებელი დოკუმენტი არ ითვალისწინებს აღნიშნულ წესს;**

**4/ ინფორმაციას და დოკუმენტაციას თუ რომელი სამართლებრივი საფუძვლით მოხდა 2019 წლის შიდა ჩემპიონატში პირველი ტურის შემდეგ ფოთის „იბერია“-ს სხვა გუნდით - „ივერია“-თი ჩანაცვლება;**

**5/ინფორმაციას და დოკუმენტაციას საპრეზიდენტო კანდიდატების წარდგენის და წარმდგენ ნამდვილ წევრთა შესახებ.**

*გამგეობამ განსახილველად გამოყო მხოლოდ ის კითხვები/საკითხები, რომელთა განხილვაც შედის გამგეობის კომპეტენციაში და/ან საჭიროებს გამგეობის ან ყრილობის მიერ მიღებული აქტების, მათ შორის წესდების, განმარტებას, იმისათვის, რომ ისევე როგორც კონკრეტული განმცხადებლისათვის, ყველა სხვა კლუბისათვისაც ცალსახა და გასაგები გახდეს შიდა ნორმატიული დანაწესები. გამომდინარე აღნიშნულიდან, გამგეობამ ერთხმად მიიღო შემდეგი გადაწყვეტილება:*

***ა) დაევალოს კავშირის პრეზიდენტს უზრუნველყოს კლუბი „აიეტი“-სათვის ამ პუქნტის პირველ და მე-4 კითხვებზე ინფორმაციის გაცნობის შესაძლებლობა.***

***ბ/ ამ პუნქტის მე-2 საკითხთან დაკავშირებით გამგეობა განმარტავს:***

 *2020 წლის 9 იანვრის გამგეობის სხდომაზე დღის წესრიგის მე-5 საკითხად განხილული სრკ-ს პრეზიდენტის საწესდებო ცვლილებათა პროექტი, რომელიც პრეზიდენტმა ზეპირი ფორმით გააცნო გამგეობას, ამავე გამგეობის გადაწყვეტილებით დადგენილ ვადაში, მიმდინარე თვის 20 იანვარს გამოქვეყნდა საჯაროდ, სრკ-ს ოფიციალურ ვებ-გვერდზე, რათა საერთო კრების გამართვამდე კავშირის ნამდვილ წევრებს და ყველა დაინტერესებულ პირს ჰქონოდა შესაძლებლობა და საკმარისი დრო პროექტის გასაცნობად.*

***გ/ ამ პუნქტის მე-3 საკითხთან დაკავშირებით, გამგეობა განმარტავს:***

*კავშირის საერთო კრებაზე გადაწყვეტილებათა მიღების წესი, მათ შორის პრეზიდენტის არჩევნების შემთხვევაში, რეგულირდება სრკ-ს წესდებით, რომლის მიხედვითაც საერთო კრებაზე გადაწყვეტილება მიიღება წარმოდგენილი ხმების უბრალო უმრავლესობით, ხოლო ხმების თანაბრად გაყოფის შემთხვევაში საკითხი ითვლება გადაწყვეტილად თუ მას ხმა მისცა ყრილობაზე დამსწრე კავშირის ნამდვილ წევრთა უმრავლესობამ. განსხვავებული ხმათა რაოდენობაა გათვალისწინებული მხოლოდ ისეთ გადაწყვეტილებებთან მიმართებაში, რომლებიც შეეხება კავშირის ლიკვიდაციასა და რეორგანიზაციას, ასევე კავშირის მიზნის შეცვლას. გამომდინარე იქედან, რომ ვერცერთი სხვა დოკუმენტი გარდა წესდებისა ვერ დაარეგულირებს საწესდებო საკითხებს, ხოლო პრეზიდენტის არჩევის თაობაზე გადაწყვეტილების მიღება წესდების თანახმად არის სწორედ საწესდებო რეგულირების სფეროს მიკუთვნებული საკითხი, გამგეობა მოკლებულია ლეგიტიმურ შესაძლებლობას გაწეროს რაიმე დამატებითი რეგულაცია აღნიშნული საკითხის მოსაწესრიგებლად. თუკი თქვენ, როგორც კავშირის ნამდვილ წევრს გაგაჩნიათ საკითხის უკეთ დარეგულირების ჩამოყალიბებული სამართლებრივი პოზიცია, გაქვთ სრული უფლება წარუდგინოთ კავშირს ცვლილებათა პროექტი, რომლის განხილვაც და სამომავლო საწესდებო ცვლილებებზე მსჯელობა მოხდება თქვენთან ერთად.*

***დ/ ამ პუნქტის მე-5 საკითხთან დაკავშირებით გამგეობა განმარტავს***

 *გამგეობის მიერ დადგენილ დროში მოხდა 3 საპრეზიდენტო კანდიდატის წარდგენა:*

***გოჩა სვანიძე*** *- წარმდგენი წევრები:*

* *ა(ა)იპ რაგბის კლუბი „ავჭალა“;*
* *ა(ა)იპ კავშირი გორის გორდა;*
* *ა(ა)იპ რაგბის კლუბი „ლაშარი“;*
* *ა(ა)იპ რაგბის კლუბი სტყ „ყოჩები“;*
* *ა(ა)იპ რაგბის კლუბი „აია“;*
* *ა(ა)იპ სარაგბო კლუბი „დინამო“;*
* *ა(ა)იპ რაგბის კლუბი „ლელო“;*
* *ა(ა)იპ რაგბის კლუბი „წიქარა“;*
* *ა(ა)იპ რაგბის კლუბი „აკადემია“;*
* *ა(ა)იპ ზესტაფონის არწივები;*
* *ა(ა)იპ სარაგბო კლუბი მიმინო;*
* *ა(ა)იპ ჯიქი;*
* *ა(ა)იპ რაგბის კლუბი არესი;*
* *ა(ა)იპ რაგბის კლუბი ივერია-07*
* *ა(ა)იპ საჩხერის კლუბი „ჯრუჭი“;*
* *შპს ქ. ქუთაისის რაგბის კლუბი ბაგრატი;*
* *ა(ა)იპ სპორტული სარაგბო კლუბი იუნკერები;*
* *ა(ა)იპ სკოლისგარეშე სასპორტო საგანმანათლებლო დაწესებულება - რაგბის სასპორტო სკოლა.*
* *ა(ა)იპ რაგბის კლუბი კახეთი*

***ირაკლი აბუსერიძე - წარმდგენი წევრები:***

* *ა(ა)იპ სსსდ ჭიათურის რაგბის სპორტული სკოლა;*
* *ა(ა)იპ ხაშურის კომპლექსური სასპორტო სკოლა;*
* *შპს „სარაგბო კლუბი მარნეულის არმაზი“;*
* *სპორტული კლუბი „არმია“;*
* *შპს „სარაგბო კლუბი ბათუმი“;*
* *ა(ა)იპ რაგბის კლუბი „ვეფხვები“;*
* *შპს „სპორტული კლუბი იბერია“;*
* *კლუბი „ლოკომოტივი - 2008“;*
* *კლუბი „რუსთავის ხარები“;*
* *ა(ა)იპ ბორჯომის სასპორტო სკოლა;*
* *ა(ა)იპ „საქართველოს რაგბის კლუბი გორი“;*
* *შპს ქედის სარაგბო კლუბი „ფირალები“;*
* *ა(ა)იპ სამცხე-ჯავახეთის რეგიონული სარაგბო კლუბი „ტაო“;*
* *ა(ა)იპ „წყალტუბოს მუნიციპალიტეტის სპორტული კლუბების გაერთიანების“ სარაგბო კლუბი „დინოზავრი“.*

 ***ლაშა ხურციძე - წარმდგენი წევრი:***

* *ვანის მუნიციპალიტეტის არასამეწარმეო (არაკომერციული) იურიდიული პირი სარაგბო კლუბი აიეტი;*
* *ა(ა)იპ რაგბის მოყვარულთა კლუბი დევები.*
1. **მეხუთე საკითხთან დაკავშირებით, რომელიც შეეხებოდა ა(ა)იპ რაგბის კლუბი „ლოკომოტივი 2008“-ს 17.01.2020 წლის განცხადების განხილვას (ხმათა რაოდენობის გაზრდის შესახებ),** რომლითაც განმცხადებელი ითხოვს:

**მოხდეს მისი, როგორც ნამდვილი წევრის ხმათა რაოდენობის გაზრდა 30.20.2020 წლის საერთო კრებაზე და მისი ხმათა რაოდენობა გახდეს 4 ნაცვლად 3 ხმისა, ხოლო აღნიშნული მოთხოვნის საფუძვლად უთითებს, რომ მათ U8 გუნდმა 2019 წელს მონაწილეობა მიიღო არა 5, არამედ 7 ფესტივალში თორმეტიდან, რაც წარმოადგენს თამაშების 50%-ზე მეტს და ასევე პროექტ „ჩაერთე რაგბიში“ ფესტივალში,**

*გამგეობა განმარტავს, რომ ინფორმაცია, რომელსაც აწვდის კლუბი „ლოკომოტივი“ თავის განცხადებაში და რომელსაც იყენებს თავისი მოთხოვნის არგუმენტად, არ დასტურდება არცერთი მტკიცებულებით, მათ შორის არც თავად განმცხადებელს წარმოუდგენია რაიმე დამამტკიცებელი დოკუმენტალური მონაცემი თავისი განცხადების განსამტკიცებლად. კერძოდ, განმცხადებელი უთითებს, რომ მათი კლუბის U8 გუნდმა 2019 წელს მონაწილეობა მიიღო რაგბის კავშირის მიერ ორგანიზებულ 7 ფესტივალში 12-დან, ასევე მათი კლუბის U8 გუნდმა 2019 წელს 7 დეკემბერს მონაწილეობა მიიღო ჩაერთე რაგბიში ფესტივალზე, რომელიც ჩატარდა მათ სავარჯიშო ბაზაზე, რის გამოც კლუბი მოითხოვს, რომ მას ნაცვლად დამტკიცებული 3 ხმისა მიენიჭოს 4 ხმა. წარმოდგენილი ინფორმაციის გადამოწმება, გამგეობის თავმჯდომარის დავალებით, მოხდა საფესტივალო რაგბის ხელმძღვანელთან, ნიკოლოზ ჩიტალაძესთან, რომელიც ორგანიზებას უწევს აღმოსავლეთ საქართველოში საფესტივალო ჩემპიონატებს, რომელმაც დაადასტურა, რომ კლუბ „ლოკომოტივი“-ს U8 გუნდმა 2019 წლის ფესტივალებში მიიღო მონაწილეობა მხოლოდ 5 ფესტივალში. ამასთან, მცდარია და არ დასტურდება არც საფესტივალო რაგბის ხელმძღვანელის მიერ და არც რაიმე დოკუმენტური მასალით განმცადებლის მხრიდან გაჟღერებული ინფორმაცია სხვა გუნდებთან მისი გაერთიანების შესახებ.*

 *საკითხის სამართლებრივი განმარტების მიზნით გამგეობა მოიშველიებს სრკ-ს წესდების დებულებას ნამდვილი წევრების ხმათა ფორმირების შესახებ. კერძოდ, „ სრკ-ს ყოველი ნამდვილი წევრის ეროვნულ პირველობაში მონაწილე გუნდი უზრუნველყოფს ნამდვილი წევრის ერთ ხმას, რასაც ემატება თითო პრემიალური ხმა დამატებით ყოველ გუნდზე. ბავშვთა და მოზარდთა კლუბს აქვს ერთი ხმა, რომელსაც ემატება დამატებით ერთი პრემიალური ხმა, თუ ასეთ კლუბს გააჩნია ყველა ასაკობრივი გუნდი, როგორც საშეჯიბრო, ასევე საფესტივალო ასაკში და ეს გუნდები მონაწილეობენ სრკ-ს ეგიდით ჩატარებული შესაბამისი პირველობების ან ფესტივალების მატჩების 50 %-ში მაინც. თუ რაგბის კლუბი აერთიანებს როგორც კაცთა, ასევე ბავშვთა გუნდებს, ხმების შეკრება ხდება მხოლოდ იმ შემთხვევაში, თუ დაცულია ბავშვთა და მოზარდთა კლუბისათვის ხმების მისაღებად განსაზღვრული მოთხოვნები“.*

*გამომდინარე იქედან, რომ დადასტურებულად არის მიჩნეული განმცხადებლის U8 გუნდის საფესტივალო ჩემპიონატში 2019 წელს 12-დან მხოლოდ 5 თამაშში მონაწილეობა, რაც არ წარმოადგენს წესდებით დადგენილ 50 %-ს მაინც დამატებითი ხმის მისაღებად, ასევე მისი კლუბის ბაზაზე არა რაგბის კავშირის მიერ ორგანიზებულ ჩემპიონატში მონაწილეობა არ წარმოადგენს დამატებითი ხმის მიცემის საფუძველს, გამგეობა მიიჩნევს განმცხადებლის მიერ მოშველიებული არგუმენტებით ხმათა რაოდენობის გაზრდის მოთხოვნას უსაფუძვლოდ. ზემოაღნიშნულ განმარტებაზე დაყრდნობით, გამგეობამ ერთხმად მიიღო გადაწყვეტილება:*

***ა/ უარი ეთქვას კლუბი „ლოკომოტივი 2008“-ს წარმოდგენილი საფუძვლებით ხმათა რაოდენობის გაზრდაზე.***

1. **მეექვსე საკითხთან დაკავშირებით,** რომელიც შეეხებოდა **ა(ა)იპ რაგბის კლუბი „ლოკომოტივი 2008“-ს 20.01.2020 წლის და რაგბის კლუბი „ხულიგანა“-ს 10.01.2020 წლის განცხადებების განხილვას (გაერთიანების შედეგად გადანაწილებული ხმის უფლების გადაცემის გაუქმების და საერთო კრებაზე ხმათა სხვაგვარად გადანაწილების შესახებ),** რომლითაც განმცხადებლები ითხოვდნენ 26.07.2019 წელს კავშირის პრეზიდენტისადმი მიმართვის გაუქმებას, რომლითაც კლუბი „ხულიგანა“ აცხადებდა თანხმობას კავშირის მიერ ორგანიზებულ ჭაბუკთა „ა“ ლიგაში კლუბ „ლოკომოტივი“-სა და კლუბ „ხულიგანა“-ს გაერთიანების გამო კლუბი „ლოკომოტივი“-სათვის საერთო კრებაზე გამართულ საპრეზიდენტო არჩევნებზე ერთი ხმის უფლების მინიჭებას (კლუბი „ხულიგანა“-ს განცხადება), ასევე სრკ-ს საპრეზიდენტო არჩევნებზე კლუბი „ხულიგანა“-სთვის ხმის უფლების გადაცემაზე კლუბი „ლოკომოტივი“-ს მხრიდან თანხმობის მიღებას, რომელიც გადაცემული ჰქონდა კლუბ „ლოკომოტივი“-ს კავშირის მიერ ორგანიზებულ ჭაბუკთა „ა“ ლიგაში კლუბ „ლოკომოტივი“-სა და კლუბ „ხულიგანა“-ს გაერთიანების შედეგად

*გამგეობა განმარტავს, რომ კავშირი ყოველთვის მოწოდებულია ხელი შეუწყოს კლუბებს, რათა მათ შეძლონ ცალცალკე ან ერთობლივად მონაწილეობა მიიღონ კავშირის მიერ ორგანიზებულ ჩემპიონატებში. ამიტომ, სარაგბო საშეჯიბრო პრაქტიკა განვითარდა სწორედ იმ მიმართულებით, რომელიც უზრუნველყოფს კლუბების მაქსიმალურ ჩართულობას ჩემპიონატებში, რაც თავის მხრივ უზრუნველყოფს მოთამაშეთა პროფესიულ ზრდასა და განვითარებას. არც დასახელებულ შემთხვევაში კავშირის ხელმძღვანელობას არ შეუშლია ხელი კლუბებისათვის „ლოკომოტივი“ და „ხულიგანა“ გაერთიანებულიყვნენ და ერთობლივად მიეღოთ მონაწილეობა კავშირის მიერ ორგანიზებულ ჭაბუკთა „ა“ ლიგის ჩემპიონატში. თუმცა, ამ პროფესიულ პრაქტიკასთან ერთად ჩამოყალიბდა სამართლებრივი პრაქტიკაც, რომელიც გულისხმობს ნამდვილ წევრ კლუბებს შორის ხმათა გადანაწილების წესს მაშინ, როდესაც ხდება ჩემპიონატებში მათი გაერთიანება, ხოლო წესდების მიხედვით ხმები გამოითვლება სწორედ გუნდების რაოდენობისა და მათი ჩემპიონატებში მონაწილეობის მიხედვით. ამიტომ, კავშირში აპრობირებულია პრაქტიკა, რომლის მიხედვითაც თუკი კლუბები ჩემპიონატებში გამოდიან გაერთიანებული გუნდებით, ისინი მაშინვე იღებენ გადაწყვეტილებას და აფიქსირებენ ნებას თუ რომელი მათგანი ისარგებლებს ამ ხმის უფლებით საერთო კრებაზე. ასეთი ნების გამოვლება მოხდა 26.07.2019 წელს კლუბი „ხულიგანა“-ს მიმართვით, როდესაც მან გამოხატა ნება საპრეზიდენტო არჩევნებზე ერთი ხმის უფლებით ესარგებლა კლუბ „ლოკომოტივი“-ს. კავშირმა მიიღო გამოხატული ნება სარწმუნოდ და დაეყრდნო მას წევრთა ხმების დათვლისა და დამტკიცების დროს. აღსანიშნავია, რომ არც რაიმე სარაგბო ნორმატიული დოკუმენტით და არც მრავალწლიანი პრაქტიკით არ არის დადგენილი ნების განმცხადებლის მიერ ასეთი ნების უკან გამოთხოვა, მით უფრო მაშინ, როდესაც დამტკიცებული და ცხადია საერთო კრებაზე ნამდვილ წევრთა ხმები. ასეთი დაშვება იქნებოდა ხმებით მანიპულირების უსამართლო შემთხვევა, რაც ყოვლად მიუღებელი და დაუშვებელია ხმათა კანონიერი და სამართლიანი განაწილების პრაქტიკისათვის.*

 *გამომდინარე ზემოაღნიშნული მოსაზრებებიდან, გამგეობა მიიჩნევს, რომ განმცხადებლების მოთხოვნა არ უნდა დაკმაყოფილდეს. გამგეობამ ერთხმად გადაწყვიტა:*

***ა/ უარი ეთქვას განმცხადებლებს ხმის უფლების დაბრუნების/გადაცემის მოთხოვნის დაკმაყოფილებაზე.***

1. **მეშვიდე საკითხთან დაკავშირებით,** რომელიც შეეხებოდა ა(ა)იპ რაგბის კლუბი „ლოკომოტივი 2008“-ს 20.01.2020 წლის განცხადების განხილვას (საერთო კრებაზე ესპუართა ლიგის გუნდების ყველა ხმის გაუქმების თაობაზე), რომლითაც განმცხადებელი ითხოვსგაუქმდეს ესპუარებისათვის მინიჭებული ხმები ყველა გუნდისათვის, რადგან მისი აზრით ესპუართა ხმებს არ ითვალისწინებს კავშირის წესდება,

 ***გამგეობა განმარტავს, რომ კავშირის წესდების თანახმად*** *„ სრკ-ს ყოველი ნამდვილი წევრის ეროვნულ პირველობაში მონაწილე გუნდი უზრუნველყოფს ნამდვილი წევრის ერთ ხმას, რასაც ემატება თითო პრემიალური ხმა დამატებით ყოველ გუნდზე“ (პუნქტი 13). გუნდის განმარტება კი მოცემულია წესდების მე-9 პუნქტში, რომლის მიხედვითაც „რაგბის გუნდი - არის იურიდიული პირი ან იურიდიული პირის შემადგენლობაში მყოფი სტრუქტურული ერთეული, რომელიც საკუთარი სახელით მონაწილეობს საქართველოს ეროვნული ჩემპიონატის ნებისმიერ ლიგაში....“ აღნიშნული საწესდებო ჩანაწერებიდან გამომდინარე ცალსახაა, რომ საერთო კრებაზე ნამდვილი წევრების ხმათა რაოდენობას კაცთა ლიგებში განსაზღვრავს შემდეგი კრიტერიუმები:*

***ა/ ნამდვილი წევრის გუნდის ან გუნდების საქართველოს რაგბის კავშირის მიერ ორგანიზებულ ეროვნულ პირველობებში (ეროვნული ჩემპიონატი) მონაწილეობა, რაც ანიჭებს ნამდვილ წევრს ერთ ხმას და***

***ბ/ დამატებითი თითო (პრემიალური) ხმა ყოველ გუნდზე, რომელიც ასევე მონაწილეობს საქართველოს რაგბის კავშირის მიერ ორგანიზებულ ეროვნულ პირველობებში (ჩემპიონატი). ამასთან, გუნდის საწესდებო განმარტებიდან გამომდინარე, ეს შეიძლება იყოს და უნდა იყოს კიდეც ნებისმიერ ლიგაში მყოფი გუნდი.***

*არის თუ არა ესპუართა ლიგის გუნდი ეროვნულ ჩემპიონატში მონაწილე გუნდი, ამაზე პასუხს გვცემს საშეჯიბრო დებულება, რომლის მე-4 მუხლის მე-3 პუნქტი ჩამოთვლის საქართველოს შიდა, იგივე ეროვნული, ჩემპიონატის კაცთა ლიგებს, რომელთა შორის მოხსენიებულია დუბლიორთა ლიგა და უდგენს მათ საწევრო გადასახადს კავშირის მიერ ორგანიზებულ ჩემპიონატში მონაწილეობისათვის. გარდა ამისა, არსებობს საშეჯიბრო დებულების დანართი #5 – 2019-2020 სეზონის საქართველოს ჩემპიონატში დუბლების მონაწილეობის შესახებ. შესაბამისად, დუბრიორთა ლიგის გუნდები სრულად შეესაბამება საწესდებო დანაწესს და დადგენილი პირობების არსებობისას მათ კლუბებს ენიჭება დამატებით თითო ხმა.*

 *გამომდინარე ზემოაღნიშნული მსჯელობიდან, გამგეობა მიიჩნევს, რომ განმცხადებლის მოთხოვნა დაუსაბუთებელი და წესდებასთან შეუსაბამოა. შესაბამისად, გამგეობამ ერთხმად მიიღო შემდეგი გადაწყვეტილება:*

**ა/ უარი ეთქვას კლუბი „ლოკომოტივი 2008“-ს ესპუართა ლიგის ყველა გუნდის პრემიალური ხმის გაუქმების მოთხოვნაზე.**

1. **მერვე საკითხთან დაკავშირებით,** რომელიც შეეხებოდა ა(ა)იპ რაგბის კლუბი „ლოკომოტივი 2008“-ს 20.01.2020 წლის განცხადების განხილვას (საერთო კრებაზე დამატებითი ერთი ხმის მინიჭების თაობაზე ქალთა გუნდის ტურნირებში მონაწილეობის გამო), რომლითაც განმცხადებელი მოითხოვდა საერთო კრებაზე მონაწილეობისათვის დამატებით ერთ ხმას, რადგან მისი განმარტებით მათი ქალთა გუნდი 2019 წელს მონაწილეობდა კავშირის მიერ ორგანიზებულ ტურნირებში. თავის მოთხოვნას განმცხადებელი ამყარებს ესპუართა ლიგის გუნდებისათვის ხმების მინიჭების პარალელით.

*გამგეობა განმარტავს, რომ რაგბის რეგულაციები არ იცნობს ქალთა გუნდების, თუნდაც სრკ-ს ორგანიზებით გამართულ ტურნირებში მონაწილეობისათვის კლუბებისათვის დამატებითი ხმის მინიჭების დანაწესს. გამგეობა ისევ აღნიშნავს, რომ ნამდვილი წევრების ხმათა ფორმირებისათვის აუცილებელია ზუსტად იყოს დაცული საწესდებო დანაწესი: ეროვნულ პირველობაში, იგივე ჩემპიონატში (და არა სხვა ნებისმიერ ტურნირში) მონაწილეობა, ლიგაში გუნდის ყოფნა. საშეჯიბრო დებულება ამ ეტაპისათვის არ იცნობს ქალთა ლიგებს, მით უფრო ისეთებს რომლებიც იღებენ მონაწილეობას ეროვნულ პირველობებში. შესაბამისად, გამგეობა მიიჩნევს, რომ განმცხადებლის ქალთა გუნდის ტურნირში მონაწილეობა არ წარმოადგენს კლუბი „ლოკომოტივი“-სათვის დამატებით ერთი ხმის მინიჭების საფუძველს. გამომდინარე აღნიშნული მსჯელობიდან, გამგეობამ ერთხმად გადაწყვიტა:*

**ა/ უარი ეთქვას კლუბი „ლოკომოტივი 2008“-ს წარმოდგენილი საფუძვლით დამატებითი ერთი ხმის უფლების მიკუთვნებაზე.**

1. **მეცხრე საკითხთან დაკავშირებით,** რომელიც შეეხებოდა ა(ა)იპ რაგბის კლუბი „ზუგდიდი“-ს 20.01.2020 წლის განცხადების განხილვას (საერთო კრებაზე დამატებითი ერთი ხმის მინიჭების თაობაზე ქალთა გუნდის ტურნირებში მონაწილეობის გამო), რომლითაც განმცხადებელი მოითხოვს საერთო კრებაზე მონაწილეობისათვის დამატებით ერთ ხმას, რადგან მისი განმარტებით მათი ქალთა გუნდი 2019 წელს მონაწილეობდა კავშირის მიერ ორგანიზებულ ტურნირებში. თავის მოთხოვნას განმცხადებელი ამყარებს ესპუართა ლიგის გუნდებისათვის ხმების მინიჭების პარალელით,

*გამგეობა განმარტავს, რომ რაგბის რეგულაციები არ იცნობს ქალთა გუნდების, თუნდაც სრკ-ს ორგანიზებით გამართულ ტურნირებში მონაწილეობისათვის კლუბებისათვის დამატებითი ხმის მინიჭების დანაწესს. გამგეობა ისევ აღნიშნავს, რომ ნამდვილი წევრების ხმათა ფორმირებისათვის აუცილებელია ზუსტად იყოს დაცული საწესდებო დანაწესი: ეროვნულ პირველობაში, იგივე ჩემპიონატში (და არა სხვა ნებისმიერ ტურნირში) მონაწილეობა, ლიგაში გუნდის ყოფნა. საშეჯიბრო დებულება ამ ეტაპისათვის არ იცნობს ქალთა ლიგებს, მით უფრო ისეთებს რომლებიც იღებენ მონაწილეობას ეროვნულ პირველობებში. შესაბამისად, გამგეობა მიიჩნევს, რომ განმცხადებლის ქალთა გუნდის ტურნირში მონაწილეობა არ წარმოადგენს კლუბი „ზუგდიდი“-სათვის დამატებით ერთი ხმის მინიჭების საფუძველს. გამომდინარე აღნიშნული მსჯელობიდან, გამგეობამ ერთხმად გადაწყვიტა:*

**ა/ უარი ეთქვას კლუბი „ზუგდიდი“-ს წარმოდგენილი საფუძვლით დამატებითი ერთი ხმის უფლების მიკუთვნებაზე.**

1. **მეათე საკითხთან დაკავშირებით,** რომელიც შეეხებოდა ა(ა)იპ რაგბის კლუბი „ლოკომოტივი 2008“-ს 20.01.2020 წლის განცხადების განხილვას (კლუბები - წიქარა, ზესტაფონი და ავჭალას ხმების გაუქმების შესახებ), რომლითაც განმცხადებელი ითხოვს გაუქმდეს კლუბების -წაქარა, ზესტაფონი და ავჭალის ხმები, ხოლო მოთხოვნის საფუძვლად უთითებს სხვადასხვა შეჯიბრებებში ერთიდაიგივე მოთამაშეების გამოყვანას (სავარაუდოდ, განმცხადებელი გულისხმობს ერთი ან მეტი მოთამაშის სხვადასხვა კლუბის სახელით შეჯიბრებებში გამოსვლას), ასევე თავის მოთხოვნას ამყარებს ეჭვზე, რომ შესაძლოა ადგილი ჰქონდეს ამ კლუბების მოსყიდვას საპრეზიდენტო არჩევნებზე მათი მწვრთნელების შესაძლო დაფინანსებით, რაზეც განმცხადებელი ითხოვს შესაბამის ინფორმაციას,

*გამგეობა განმარტავს, რომ მის მიერ მოპოვებული ინფორმაციით, მათ შორის კავშირის მიერ გაცემული სალიცენზიო ბარათებით, აღნიშნულ დარღვევას ადგილი არ ჰქონია. არც განმცხადებელი ურთავს თავის მოთხოვნას რაიმე დამადასტურებელ მასალას, რასაც შეიძლებოდა დაყრდნობოდა გამგეობა საკითხის შესწავლისას. აღსანიშნავია ის ფაქტიც, რომ ზესტაფონი არის დასავლეთის კლუბი, ხოლო წიქარა და ავჭალა - აღმოსავლეთის, რა დროსაც ტექნიკურადაც საკმაოდ რთულია მოთამაშეებით მანიპულაცია. რაც შეეხება დასახელებული კლუბების მწვრთნელების დაფინანსებასთან გამოთქმულ ეჭვებს, გამგეობა მოკლებულია შესაძლებლობას იმსჯელოს აღნიშნულ საკითხზე, რადგან ამომრჩევლის მოსყიდვა წარმოადგენს მძიმე ბრალდებას, რომელიც უტყუარი ფაქტების არსებობის შემთხვევაში საჭიროებს მისი შესაბამისი კომპეტენციის ორგანოთა მხრიდან გამოძიებასა და დადასტურებას. ამასთან, კლუბ „ლოკომოტივი“-ს არ წარმოუდგენია რაიმე ისეთი ხასიათის მტკიცებულება, რომელიც გამგეობას გაუჩენდა გონივრულ ეჭვს ნებისმიერი ფორმით ამომრჩევლის მოსყიდვასთან დაკავშირებით რომელიმე საპრეზიდენტო კანდიდატის მხრიდან. მსგავსი დადასტურებული ფაქტების შემთხვევაში კი, გონივრული გადაწყვეტა იქნებოდა არა ე.წ. „მოსყიდული“ კლუბებისათვის ხმების გაუქმება, არამედ საპრეზიდენტო კანდიდატის/კანდიდატების არჩევნებიდან საერთოდ მოხსნა. თუმცა, გამგეობა იმეორებს, რომ მსგავსი მძიმე ეჭვები ან ბრალდებები საჭიროებს უტყუარი მტკიცებულებებით გამყარებულ ფაქტებს, რაც გამგეობას არ მოეპოვება. გამომდინარე ზემოაღნიშნული მსჯელობიდან, გამგეობამ ერთხმად გადაწყვიტა:*

**ა/ უარი ეთქვას კლუბი „ლოკომოტივი“-ს წარმოდგენილი საფუძვლებით კლუბებისათვის - „წიქარა“, „ზესტაფონი“ და „ავჭალა“ ხმების გაუქმების მოთხოვნის დაკმაყოფილებაზე.**

გამგეობის თავმჯდომარე

დიმიტრი კალანდაძე